Gülbacı İmanova

Gülbacı İmanova () — Azərbaycanın tanınmış dirijoru. Azərbaycan Dövlət Xor Kapellasının  bədii rəhbəri və dirijoru,Azərbaycan Respublikasının xalq artisti(2005), Azərbaycan Respublikası Prezidentinin fərdi təqaüdçüsü (2022-ci ildən).

Həyatı
Gülbacı Əliəkbər qızı İmanova 1956-cı il fevralın 13-də Bakı şəhərində anadan olmuşdur.1980-ci ildə Ü.Hacıbəyli adına Azərbaycan Dövlət Konservatoriyasının xor dirijorluğu fakultəsini bitirmişdir.1980-cı ildən BMA-da «xor dirijorluğu» ixtisasından və xor fənnlərinin metodikasından dərs deyib.1993-cü ildən etibarən Bakı Musiqi Akademiyasında dirijorluq kafedrasında çalışır.1989-cu ildən Ş. Məmmədova adına Opera studiyasında baş xormeyster kimi fəaliyyət göstərir.1996-cı ildə Azərbaycan Dövlət Xor Kapellasına bədii rəhbər və baş dirijor vəzifəsinə təyin edilib. Hazırda bu vəzifədə çalışır.2000-ci ilin oktyabr ayında «Azərbaycan Respublikasının əməkdar incəsənət xadimi» fəxri adına,2005-ci ildə isə "Azərbaycan Respublikasının xalq artisti" fəxri adına layiq görülmüşdür1999-cu ildə BMA-nın «dirijorluq» kafedrasına dosent vəzifəsinə müsabiqə ilə keçmişdir. Hal-hazırda kafedranın professoru vəzifəsində çalışır.1996-cı ildə Gürcüstan respublikasının Mədəniyyət nazirliyinin, eləcə də prezident E. A. Şevardnadzenin fəxri fərmanlarına layıq görülmüşdür.1999-2000-ci illərdə G. İmanova Türkiyə Cümhuriyyətinin fəxri fərmanlarına və mükafatlarına layıq görülüb.Müəllimlik etdiyi vaxtdan bir sıra dirijor-xormeyster yetişdirmişdir. Onlar arasında 5 magistr, 10 bakalavr və assistent-aspirant var.Evlidir. 3 övladı var

 Mükafatları 
 1996. Gürcüstan respublikasının mədəniyyət nazirliyinin, və prezident E. A. Şevardnadzenin bir çox fəxri fərmanları
 1999-2000. Türkiyə Cümhuriyyətinin fəxri fərmanları və mükafatları
 2000. "Azərbaycanın əməkdar incəsənət xadimi" fəxri adı
 2005. Xalq artisti
 2011. Prezident mükafatı
 30 aprel 2014-cü ildə növbəti dəfə Prezident Mükafatına layiq görülmüşdür.
 6 may 2015-ci ildə Prezident Mükafatına layiq görülmüşdür.
 6 may 2016-cı ildə Prezident Mükafatına layiq görülmüşdür.
 1 may 2017-ci ildə Prezident Mükafatına layiq görülmüşdür.
 9 may 2018-ci ildə Prezident Mükafatına layiq görülmüşdür.
 10 may 2019-cu ildə Prezident Mükafatına layiq görülmüşdür.
 7 may 2020-ci ildə Prezident Mükafatına layiq görülmüşdür.
 7 may 2021-ci ildə Prezident Mükafatına layiq görülmüşdür.
10 may 2022-ci ildə Azərbaycan mədəniyyətinin inkişafında xidmətlərinə görə Azərbaycan Respublikası Prezidentinin fərdi təqaüdünə layiq görülmüşdür.

 İstinadlar 

 Mənbə 
 Musiqi Akademiyası
 Qəbələ Beynəlxalq Musiqi Festivalı

 Xarici keçidlər 
 Məşhur qadın dirijor 
 Qadın iradəsi və dirijor iradəsi 

Kateqoriya:Azərbaycan xor dirijorları
Kateqoriya:Azərbaycan dirijorları
Kateqoriya:Azərbaycan Respublikasının əməkdar incəsənət xadimləri
Kateqoriya:Azərbaycan Respublikasının xalq artistləri
Kateqoriya:Bakıda doğulanlar
Kateqoriya:Azərbaycan Respublikası Prezidentinin fərdi təqaüdçüləri